
Kroz korizmu nam je 
činiti dobra djela 


Drugu godinu za redom Stjepan Janžek 
pokreće akciju ,,Sto kruhova za gladnu 
djecu“ koja ima za cilj prikupiti sredstva 
koja se doniraju međunarodnom pokretu 
»Marijini obroci“. Kroz korizmeno vri- 
jeme crkva nas na poseban način potiče 
da činimo dobra djela i pomažemo potre- 
bitima, upravo to je bio poticaj Stjepanu 
da pokrene akciju prikupljanja pomoći za 
najpotrebnije. U akciju je uključeno više 


mještana koji daruju financijska sredstva 


a na dar dobivaju biblijske motive koje | 


on izrađuje iz drveta. Izrađene motive 
blagoslovio je župnik Danijel Herceg a 
onda ih je Stjepan podijelio darivateljima 
koji su bili uključeni u ovu akciju. Budući 
da je ove godine bilo više zainteresiranih 
za ovakav vid prikupljana pomoći Stjepan 
najavljuje dogodine pokrenuti opsežniju 
akciju. 


Eco% 
Stjepan Janžek marljivo izrađuje biblijske motive 

U RADOBOJU ODRŽANA REDOVITA SJEDNICA Problem, neriješeni 
OPĆINSKOG VIJEĆA 


Donošenje odluka i 
razmatranje izvješća 


ks # u 


Načelnik, Anđelko Topolovec i predsjednik Općinskog vijeća Alojz Sajko 
i ovaj su put dobro odradili svoj dio posla 


Devetnaesta po redu sjednica 
Općinskog vijeća Općine Ra- 
doboj održana je 3. ožujka, a 
na dnevnom se redu našlo uk- 
upno četrnaest točaka. Nakon 
usvajanja skraćenog zapisnika 
sa prethodne sjednice uslijedi- 
lo je razmatranje zamolbe Iva- 
na Švaljeka i Bosiljke Preseč- 
ki za pružanje pomoći kod 
sanacije klizišta koje ugroža- 
va njihove kuće u Jazvinama. 
Primljen je na znanje izvještaj 
općinskog načelnika Anđelka 
Topolovca o aktivnostima za 
razdoblje srpanj - prosinac 
2015. godine, a uslijedilo je 
donošenje odluka o izmjena- 
ma i dopunama Projekta ukup- 


nog razvoja Općine Radoboj, 
o osnivanju prava građenja na 
zemljište u vlasništvu Općine, 
o izmjenama odluke o osniv- 
anju muzeja Radboa, te odluke 
o određivanju pravnih osoba 
od interesa za sustav civilne 
zaštite. = Općinski vijećnici 
prihvatili su i izvještaje o iz- 
vršenju plana gospodarenja 
otpadom, o radu zajedničkog 
poljoprivrednog redara, o radu 
Odbora za međugeneracijsku 
solidarnost, te o radu Sportske 
zajednice Općine Radoboj za 
2015. godinu. 

O pojedinim temama sa sjed- 
nice Općinskog vijeća opširni- 
je u odvojenim prilozima. 


imovinski odnosi 


Na 19. sjednici Općinskog vi- 
jeća Radoboj, održanoj 3. ožu- 
jka 2016. godine raspravljan 
je i prihvaćen izvještaj o radu 
Poljoprivrednog redara. Iz izv- 
ještaja proizlazi da je tijekom 
2015. godine u Općini Radoboj 
obrađeno ukupno 114. predme- 
ta i to 88 po službenoj dužnosti, 
a 26 na temelju prijava građana. 
Radi se o održavanju i uređenju 
poljoprivrednih i drugih površi- 
na kojih posljednjih godina 
zbog napuštanja obrađivanja 
poljoprivrednog zemljišta ima 
sve više. Poljoprivredni redar 
inače obavlja dužnost na po- 
dručju Općine Radoboj jedan 
radni dan tjedno i to srijedom, 
dok ostale dane boravi na pod- 
ručju Grada Krapine, te općina 
Đurmanec, Jesenje i Petrovsko. 
U nadležnost Poljoprivrednog 


redara između ostalog ide kon- 
trola zapuštenosti poljoprivred- 
nih površina, okućnica, poljskih 
puteva i drugih površina kod 
čega može izdati upozorenje, 
naplatiti kaznu ili pokrenuti 
prekršajni postupak. 

U radu Poljoprivrednog redara 
najveći "problem  predstavlja- 
ju nesređeni imovinsko pravni 
odnosi pa se često vrlo teško 
dolazi do podataka tko je stvar- 
ni vlasnik određene zapuštene 
površine, a samim tim je i oteža- 
no pokretanje odgovarajućih 
postupaka. 

U 2015. godini Poljoprivredni 
je redar na području Općine 
Radoboj obavio 173 očevida, 
poslao je 132 opomene za na- 
pušteno poljoprivredno zeml- 
jište, neodržavanja puteva i za 
neuništavanje ambrozije. 


Poljoprivredni redar Mario Kozina, na području 
Općine Radoboj ureduje svake srijede 


KLIZIŠTE U ZASELKU GORNJI ŠVALJKI PRIJETI KUĆAMA 


Stan 


e sve kritičn 


ije 


U Jazvinama, zaselak Gorn- 
ji Švaljki već je duže vrijeme 
aktivno klizište koje ugrožava 
kuće. Teren je počeo kliziti još 
devedesetih godina, prema ri- 
ječima Ivana Švaljeka, jednog 
od vlasnika ugrožene kuće, 
nakon što je uvođen plin i ko- 
pani su kanali za polaganje pli- 
novodnih cijevi. Već godinama 
pokušava se sanirati klizanje 
terena, ali bez rezultata. Ovih 
dana stanje postaje kritično, 
jer se dvije obiteljske _ kuće 
svakog trenutka mogu srušiti. 
Odgovorni u Općini Radoboj 
poduzeli su niz potrebnih rad- 


nji, a trenutno se čeka početak 
radova na sanaciji. Napravlje- 
ni su svi potrebni elaborati i 
projekti, raspisan je natječaj i 
odabran je izvođač radova, ali 
nije odabran nadzorni inžen- 
jer pa radovi ne mogu početi. 
I tako dok se čeka rješavanje 
papirologije vrijeme čini svo- 
je, pukotine su sve veće, danju 
i noću čuje se pucketanje zido- 
va i moglo bi doći do najgoreg, 
rušenja kuća. 

Vlasnici ugroženih objekata: 
Ivan Švaljek i Bosiljka Presečki 
uputili su zahtjev Općinskom 
vijeću za pružanje odgov- 


arajuće pomoći za sanaciju. 
Zahtjev se našao na sjednici 
Općinskog vijeća 3. ožujka i 
nakon upoznavanja sa situ- 
acijom donijet je zaključak 
da se oformi stručna komisija 
koja treba procijeniti postoji 
li opasnost za boravak ljudi 
u ugroženim kućama, te da 
se kod nadležnih intervenira 44 
kako bi radovi na sanaciji što 
prije počeli. 

U međuvremenu klizište su 
obišli predstavnici nadležnih 
inspekcijskih službi iz župani- 
je i ministarstava i očekuje se 
početak radova na sanaciji. 


Briga za stare 
i mlade 


Jedan od najaktivnijih odbora Općinskog vijeća 
u Radoboju je Odbor za međugeneracijsku sol- 
idarnost. Aktivnosti Odbora usmjerene su pr- 
venstveno prema osobama starije životne dobi, 
prije svega onima slabijeg zdravstvenog i imov- 
inskog stanja. Organiziraju se tako preventivni 
pregledi kao što su mjerenje šećera u krvi i krv- 
nog tlaka, usluge masaža i vježbi, te provjere 
venske cirkulacije. Uz povremena edukativna 
predavanja o zloćudnim bolestima posjećuju se 
pojedine stare osobe kao i one koje borave u 
domu za stare i nemoćne, a posjećeno je i tride- 
setak bolesnih osoba kojima su predani prigod- 
ni pokloni. Socijalno ugroženima je podijeljeno 
ukupno 23.350 kuna za nabavu ogrijeva, a pri- 
godom Božićnih blagdana podijeljeno je stotin- 
jak paketa u ukupnoj vrijednosti od oko 10.000 
kuna. Na temelju općinske odluke roditeljima 
novorođene djece podijeljeno je u 2015. godi- 
ni 19.000 kuna, 1.000 kn po djetetu, dok je 
za podmirenje troškova stanovanja odvojeno 
23.838 kuna. 

U raspravi prilikom razmatranja izvještaja o 
radu za 2015. godinu općinski vijećnici su 
pohvalili rad članica i članova odbora. 

U Radoboju organizirano 
gospodarenje otpadom 


Općina Radoboj je 2008. godine u sk- 
ladu sa zakonskim propisima donijela 
plan gospodarenja otpadom za razdo- 
blje 2008. - 2016. Zakonom je među os- 
talog određeno da su gradovi i općine 
odgovorni za gospodarenje komunal- 
nim otpadom i građevinskim otpadom, 
pa je na temelju toga organizirano sk- 
upljanje i odvoz otpada koji nastaje u 
domaćinstvima, a tu djelatnost obavlja 
poduzeće «Krakom». Domaćinstva su 
dobila po dva plastična spremnika u koja 
odvajaju komunalni otpad te posebno 
plastiku, papir i karton. Odvoz komu- 
nalnog otpada obavlja se jednom tjed- 
no, a plastike i papira jednom mjeseč- 
no. Pored toga na pojedinim mjestima, 
kao što su groblje te zaselci Malogorski, 
Šalkovići, Tuški i Cerovečki postavljaju 
se veliki kontejneri. Odvoz glomaznog 
otpada iz domaćinstava organizira se 
dva puta godišnje. Uz sve to na pod- 
ručju Općine Radoboj postavljeno je 
8 zelenih otoka sa po 4 kontejnera za 
odvojeno prikupljanje otpada. Uz sve to 


Uz osam do sada postavljenih «Zelenih otikas 
svako domaćinstvo ima i dvije kante za otpad 


Općina je s Gradom Krapinom i susjed- 
nim općinama dogovorila zajedničku re- 
alizaciju projekta izgradnje i opremanje 
reciklažnog dvorišta i time zadovoljila 
sve zakonske pretpostavke vezane uz 
rješavanje te problematike. Svake se 
godine organiziraju akcije «Zelena čist- 
ka» pa su uglavnom sanirana sva divlja 
odlagališta u čemu značajan doprinos 
daju udruge koje djeluju na području 
Općine Radoboj. 


lako u vremešnim godinama, ne očajavaju 


Svaki posjet mještanima stari- 
je životne dobi u njima izaziva 
radost i osjećaj da nisu zabo- 
ravljeni. Upravo iz tog razloga 
u općini Jesenje tradicija je 
obilaska najstarijih sumještana 
za blagdan sv. Josipa. Ove go- 
dine u posjetu šestorici svojih 


sumještana koji su u klubu 90 + 
bili su načelnik Ivan Maligec, 
župnik Danijel Herceg i preds- 
jednik Općinskog vijeća Ivan 
Galović. Radost na licima ovih 
vremešnih ljudi otkriva koliko 
im znače trenuci koje provedu 
u razgovoru sa svojim gostima. 
Svih šestero, među kojima su 
94 -godišnja Klara Artić, Gus- 
tika Pek, Bara Hlevnjak, Ana 
Halužan i August Habjanec, a 
njima se ove godine pridružio 
i Ivan Osredečki, ne očajava- 
ju previše iako su narušena 


Klara Artić najstarija je 

mještanka općine Jesenje 
zdravlja. Uvijek su spremni 
na razgovor u kojem se rado 
prisjećaju svojih mladenačkih 
dana i uspomena iz prošlih 
vremena kada se, kako kažu, 
živjelo teže, ali je zadovoljstva 
bilo puno više. Životne sudbine 
koje su ih zadesile često puta 
bile su okrutne, ali nisu oča- 
javali kao ni danas kada se uz 
pozamašne godine na plećima 
često moraju boriti i sa zdravst- 
venim tegobama koje nose go- 


Ivan Osredečki ove godine navršava 90 godina 


dine. U tome svakako prednjači 
Klara Artić koja svake godine 
ovaj susret doživljava kao jed- 
nu stepenicu više do stote, 
kako je obećala. Ivan Osredeč- 
ki koji se ove godine pridružio 
klubu 90+ ne doživljava svoje 
godine kao teret, još rado ode 


Drage mještanke i mještani, 
u ozračju Uskrsa, najvećeg kršćanskog blagdana, kojeg simbolizira novi početak, 
vjera u život i radost podijelimo tu radost sa svojim najbližima u miru i blagostanju. 


Sretan vam UsRrs želi načelnik Ivan Maligec, 

njegov zamjenik Ivan Artić, 

predsjednik Općinskog vijeća Ivan Galović 
i članovi te djelatnici Općine Jesenje. 


po gruntu u vinograd, a pogot- 
ovo nedjeljom na misu u župnu 
crkvu u koju zna potegnuti i 
pješice iako je udaljena got- 
ovo 2 kilometra. Svima njima 
članovi delegacije zaželjeli su 
dobro zdravlje i obećali da će 
ih posjetiti dogodine. 


d. 

Auto na električni pogon u Radoboju 


Fond za zaštitu okoliša i ener- 
getsku učinkovitost —(FZOEU) 
odobrio je sufinanciranje kupnje 
električnog vozila poduzeću Kul- 
TuRa Radoboj d.0.0., čiji osnivač 
je Općina Radoboj. Zahvaljujući 
natječaju koji je bio namijenjen 
isključivo poduzećima i fizičkim 
osobama u Radoboj je stiglo 
električno vozilo. Jedinice loka- 
Ine samouprave se na taj natječaj 
nisu mogle prijaviti, akako je u Ra- 
doboju postojala potreba kupnje 
novog automobila, svakodnev- 
no potrebnog kako udrugama 
tako i općinskim službama, kao 
kupac pojavilo se poduzeće Kul- 
TuRa. U postupku javne nabave 
izabran je ponuditelj električnog 
vozila Nissan e-NV200, čija cijena 
iznosi 226.015,86 kn (bez PDV). 


Kupnjom električnog automobila 
postići će se znatne uštede, jer će 
koristiti električnu energiju iz fo- 
tonaponskih kolektora, postavl- 
jenih na zgradi zavičajne zbirke. 
Potrošnja električne energije je 
16,5 kWh/100 km. Kapacitet bat- 
erije iznosi 24 kWh, a sa jednim 


punjenjem moći će prevoziti 170 
km. Na auto je ugrađen priključak 
za AC i DC punjenje, što omo- 
gućava punjenje u punionicama 
ili na klasičnom električnom 
priključku. Jamstvo proizvođača 
za vozilo je tri godine ili 100.000 
km, 12 godina na karoseriju i 5 


godina ili 100 000 km na elek- 
trične komponente vozila. 
Općina Radoboj prepoznala je 
važnost energetske učinkovitosti 
i zaštite okoliša, što je pokazala 
sa obnovom objekata u općins- 
kom vlasništvu. Njezin primjer 
slijede i njeni stanovnici, jer u 
velikoj mjeri koriste sredstva za 
energetsku obnovu obiteljskih 
kuća. Sve češće se javljaju naši 
mještani koje zanima kupnja 
električnog vozila pomoću su- 
financiranja FZOEU, što će im 
biti ponovo omogućeno već u sl- 
jedećim danima. Do kraja ovo go- 
dine u Radoboju će biti postavl- 
jana brza punionicu za vozila na 
električni pogon, što će također 
biti sufinancirano sredstvima 
FZOEU. 


U Jesenju održan tečaj za ispitanog vatrogasca 


U organizaciji VZ KZŽe i 
domaćina, DVD-a Gornje Jesen- 
je, tijekom veljače održan je 
tečaj za osposobljavanje polaz- 
nika za zvanje vatrogasac. Na 
tečaj koji traje 76 sati prijavilo 
se četrdesetak polaznika. Pre- 
davači na tečaju bili su Željko 
Presečki, Rajko Jutriša te djelat- 
nici JVP-e Krapina, a polaznici 
tečaja iz DVD-a domaćina i 
okolnih; = Krapine, = Golubov- 
ca, Gornje i Donje Šemnice, 
Jazvina, Lepajaca, Radoboja, 


Županijski vatrogasni zapovjednik 
Marjan Lovrenčić župniku Danijelu 
Hercegu uručio je prigodni poklon 


Petrovskog i Škarićeva. Nakon 
održanih predavanja i vježbi 
predviđenih programom  os- 
posobljavanja, u nedjelju, 28. 
veljače održano je testiranje 
stečenog znanja — polaznika. 
Praktični dio ispita održan je na 
igralištu OŠ, a pismeni u dvora- 
ni Vatrogasnog doma DVD-a 
Jesenje. Svi polaznici tečaja us- 
pješno su položili oba ispita, no 
svakako treba istaknuti znača- 
jan uspjeh domaćeg župnika, 
vlč. Danijela Hercega koji je, uz 
još dvojicu polaznika, pismeni 
dio ispita riješio 100%. Upravo 
je vlč. Danijel Herceg inicirao i 
zajedničku nedjeljnu misu na 
koju su nakon ispita došli svi 
polaznici osposobljavanja. Na- 
kon mise u prigodnom obraćan- 
ju = okupljenima županijski 
vatrogasni zapovjednik, Mar- 
jan Lovrenčić, pohvalio je sve 
sudionike i istaknuo veliki an- 
gažman župnika koji je, unatoč 
svojim obavezama, pohodio ci- 


Zajednička fotografija polaznika vatrogasnog tečaja nakon mise 


jeli tečaj, a ujedno i bio odličan 
motivator za cijelu skupinu. 
VIČ. Danijel novi je član velike 
vatrogasne obitelji u kojoj ima i 
dosta njegovih kolega po zvan- 
ju, ali je jedan od rijetkih koji 
su prošli obuku za zvanje vatro- 
gasca i pokazali zavidno znan- 
je, istaknuo je Lovrenčić te mu 
darovao prigodni poklon. Vidno 
uzbuđen vlč. Danijel zahvalio je 
i istaknuo da upravo u korizme- 
no vrijeme imamo priliku činiti 


dobra djela, pomagati drugima; 
u tome i jest veličina vatro- 
gasnog poziva. Upravo vođen 
tom željom da i na ovaj način 
pomaže ljudima, vlč. Herceg 
se odlučio za vatrogasni poziv. 
Na kraju svečanosti u dvorani 
Vatrogasnog doma podijeljena 
su uvjerenja svim polaznicima 
kojima je na postignutim re- 
zultatima čestitao predsjednik 
Općinskog vijeća Općine Jesen- 
je, Ivan Galović. 


M 


Svim mještanima općine Radoboj prigodom blagdana Uskrsa 
puno radosti, mira i uzajamnog poštovanja žele 
Općinski načelnik Anđelko Topolovec, 
predsjednik Općinskog vijeća Alojz Sajko, zamjenik načelnika Stjepan Sirovec, 
općinski vijećnici, te djelatnici Jedinstvenog upravnog odjela Općine Radoboj! 

Klizišta i dalje prijete 


ove zime 
značajnije 
padaline 
i niske tempera- 
ture, padalina u & 
obliku ledene kiše 
i pljuskova ima 
napretek te je već 
svima polagano 
dosta tmurnih _i 
kišovitih dana koji 
su obilježili dio 
veljače i ožujak. 
Velike količine padalina u na- 
jviše slučajeva izazivaju pojavu 
novih klizišta i oštećenja na 
cestovnoj infrastrukturi, ali i 
na poljoprivrednom zemljištu. 
Unatrag nekoliko godina svje- 
doci smo pojave velikog broja 
klizišta većeg i manjeg opsega 
koja izazivaju ogromne štete. 
Na području općine Jesenje 
veći je broj klizišta na ner- 
azvrstanim cestama koje se 
u skladu s financijskim mo- 
gućnostima saniraju. Jedno od 
takvih je klizište na Brdu gdje 
su radovi pred završetkom, 
a troškovi sanacije penju se i 
preko pola milijuna kuna. Za 
općinski proračun to je znača- 
jno financijsko opterećenje 
jer prijavom na natječaj nisu 
odobrena financijska sredstva 
za sanaciju. Uz ovo klizište 
zabrinjava se veliko klizan- 
je terena u Donjem Jesenju 


lako su 
izostale 
snježne 


Načelnik Ivan Maligec i Tomislav Šimunić 
na klizištu kod kuće Stjepana Kovačeca 


koje se naslanja na županij- 
sku cestu  Đurmanec-Donje 
Jesenje kod zaselka Kovačeci. 
Ovo klizište uništava cestu, 
ali i opasno prijeti obiteljskim 
kućama od kojih su neke već 
pretrpjele značajna oštećenja. 
Ovih je dana na teren izišao 
Tomislav Šimunić, stručni 
suradnik za promet i komu- 
nalnu infrastrukturu pri KZŽ-i 
kojemu je načelnik Ivan Ma- 
ligec predočio nastalo stanje. 
Budući da se radi o gibanju 
terena ogromnih razmjera, u 
ovome trenutku bez temelji- 
tog ispitivanja tla nije moguće 
ni približno procijeniti način i 
troškove sanacije. Općina Je- 
senje će upravo iz tog razloga 
biti prisiljena zatražiti pomoć 
od državnih institucija kako 
bi se prišlo rješavanju ovog 
gorućeg problema za obitelji 
kojima su ugrožene obiteljske 
kuće. 


Sudionici projekta APPLES 
u Radobojskom trnacu 


U Centru za prirodu Zagorje 10. 
ožujka 2016. godine održana je 
prezentacija o važnosti očuvanja 
travnjačkih voćnjaka sudionici- 
ma projekta APPLES - Applying 
Practices for Productive Learn- 
ing of Entrepreneurial Skills u 
okviru Erasmus+ projekta koji 
je odobren od Agencije za mo- 
bilnost i programe EU. 

Osnovni cilj projekta je razvi- 
janje poduzetničkih, digitalnih 
i jezičnih vještina kod učenika 
kroz temu jabuka. U projekt su 
uključeni učenici i profesori iz 
7 država: Njemačke, Italije, Pol- 
jske, Grčke, Litve i Portugala, 
dok Hrvatsku predstavlja Gos- 
podarska škola Čakovec. Nakon 
prezentacije učenici su razgle- 
dali Muzej Radboa i Radobojs- 
ki trnac - primjer tradicijskog 
travnjačkog voćnjaka kao izvora 
najzdravijeg voća. 

Travnjački voćnjak prepoznatljiv 


Pomoć poljoprivrednicima 


je dio tradicijskog ruralnog kra- 
jolika Zagorja. Osim što ga odli- 
kuje velika raznolikost voćnih 
vrsta i starih sorti, ovaj mali 
prostor velike bioraznolikosti 
značajan je i kao stanište bro- 
jnih životinjskih vrsta od kojih 
su neke rijetke i ugrožene. 
Travnjačke voćnjake karakter- 
iziraju voćke visokostablašice 
sađene tako da svaka voćka 
ima dovoljno prostora za raz- 
voj krošnje. Ovakvi voćnjaci od 
ranog ljeta do kasne jeseni daju 
najrazličitije vrste voća, a zahti- 
jevaju minimalnu njegu stabala i 
prizemnog sloja - bez primjene 
kemijskih sredstava. Smješteni 
uz obiteljske kuće, škole i crkve, 
u prošlosti su travnjački voćnja- 
ci predstavljali bogatstvo i bili 
jedini izvor voća. Danas ih ima 
sve manje - zbog čega ih i treba 
očuvati i zaštititi od nestajanja. 
(Petra Semnički) 


U organizaciji udruge vinogradara ,,Sv. Mar- 
tin“ i Općine Jesenje u dvorani Doma kulture 
u Gornjem Jesenju u subotu 19. i nedjelju 
20. ožujka održan je drugi po redu tečaj za 
poljoprivrednike vezan za održivu uporabu 
pesticida. Zbog obaveze pohađanja tečaja 
koja je propisana Zakonom o održivoj upo- 
rabi pesticida i Pravilnikom o uspostavi akci- 
jskog okvira za postizanje održive uporabe 
pesticida, odaziv poljoprivrednika bilo je ve- 
lik pa je tečaj pohađalo 125 polaznika iz Je- 
senja i okolnih mjesta. Stupanjem na snagu 


“= £ , 
Dvorana u Domu kulture bila je prepuna polaznika 
tečaja vezanog za održivu uporabu pesticida 


navedenog zakona od studenog prošle go- 
dine svi korisnici pesticida dužni su završiti 
osnovni modul izobrazbe za uporabu pes- 
ticida te položiti ispit kako bi mogli kupo- 
vati pesticide i koristiti ih na svojem iman- 
ju. Budući da je Ministarstvo poljoprivrede 
ukinulo mogućnost polaganja ispita bez 
prethodnog pohađanja izobrazbe, povećali 
su se i troškovi izobrazbe. Općina Jesenje iz 
tog je razloga odlučila pomoći polaznicima 
sa svojeg područja tako daje sufinancirala 
troškove sa 100 kuna po polazniku. 


Stanovnicima općina Jesenje i Radoboj 
ugodne uskrsne blagdane 


“u 
> J 


uz obilje radosti, mirai 
obiteljskog zajedništva ž 
podružnice HNS-a Jesenje 


€ o 

Mjesni odbor Jazvine i Orehovec Radobojski 


Uređenje bunara... 
Nastavljeni su radovi na uređen- 
ju bunara u Jazvinama kod os- 
novne škole i u selu Tuški. Tako 
su članovi DVD-a Jazvine izvršili 
ispumpavanje vode iz oba zden- 
ca te ih očistili i dezinficirali. 
Premazana je ljepilom za vanj- 
sku upotrebu i zaglađena fasa- 
da zdenca kod škole, pripreml- 
jena sva drvena građa i krovište 
koje će se postaviti kad to doz- 
vole vremenski uvjeti. 


Dobro je činiti dobro... 

Nakon prisilnog odlaska od su- 
pruga sa kojim je živjela u opći- 
ni Đurmanec, našom sumještan- 
kom postala je i Koprivnjak 
Nikolina rođena Tušek i to kao 
samohrana majka trojice sinova. 
Privremeni smještaj našla je kod 
majke u Orehovcu Radobojs- 
kom. Kako je kuća u kojoj živi 
njezina majka premala za ma- 
jku, sestru sa familijom i nju sa 
djecom a sestra ima ugovorenu 
adaptaciju iste početkom travn- 
ja mjeseca, naša sumještanka 
se našla u kompliciranoj situ- 
aciji. Potražila je novo rješenje 
i pronašla kuću u kojoj nitko 
ne živi na području Orehovca 
i uzela istu u najam sa povol- 
jnom mjesečnom ratom najma. 
Međutim iz razloga što nitko 
u istoj nije živio unutrašnjost 
kuće bila je u derutnom stanju, 
pa je trebalo izvršiti komplet- 
nu sanaciju, vodovodnih insta- 
lacija, pločica, zidova, podova 


i sanitarije. Okoliš iste bio je 
zapušten pa je i tu postojala 
potreba za uređenjem. Hrabra 
majka sa punim angažmanom 
sinova koji su pomagali i više 
nego je to prikladno za dje- 
cu njihovog uzrasta primila se 
u koštac sa svim problemima 
uređenja. Prepoznavši tešku 
situaciju u akciju oko pomoći 
uključili su se načelnik i zamje- 
nik načelnika općine te preds- 
jednik vijeća mjesnog odbora 
Jazvine i Orehovec nabavkom 
potrebnog materijala za sanaci- 
ju. Tako je nabavljen materijal 
za soboslikarske, keramičarske 
i —ovodoinstalaterske radove, 
dio žbuke za zidarske radove 
te laminat za podove. Ovim 
se putem zahvaljujemo dona- 
torima Emos promet Radoboj, 
Tehno-dom i Fero-term iz Za- 
greba koji su donirali navedene 
materijale. Svoj obol u pomoći 
dali su i određeni građani ukl- 
jučivši se u izvršenje radova pa 
se tako ovih dana a u susret i 
nadolazećim blagdanima Uskrsa 
radovi bliže kraju a našu novu 
obitelj dočekuje toplina  nji- 
hovog, poželimo im svi od srca, 
novog obiteljskog doma. 


Perečeha u Društvenom 
domu Orehovec 
Radobojski... 

Ženska inicijativa HNS-a Ra- 
doboj uz pomoć pojedinih žena 
i muškaraca iz naselja Orehovec 
Radobojski organizirala je 5.03. 


NK: 


2016. spomenutu 


perečehu 
kao sjećanje na zimske radove 
naših baka i majki sa željom 


očuvanja tradicije i običaja 
na našem području. Samom 
događaju prisustvovalo je 50 
građanki i građana, članica 
ženske incijative, mještanki i 
mještana naselja te gostiju iz 
Krapine i Svetog Križa Začretja 
a upriličili su ga saborska zas- 
tupnica Marija Puh iz HNS-a, 
predsjednik Županijske orga- 
nizacije HNS-a, ujedno i načel- 
nik Općine Radoboj Anđelko 
Topolovec, zamjenik načelnika 
Stjepan Sirovec, predsjednik 
Općinskog vijeća Alojz Sajko, 
predsjednik Općinske organi- 
zacije HNS-a Robert Mikša te 
predsjednik Mjesnog odbora 
Dragutin Gerić. 

Organizatorice i  mještanke 
naselja počastile su prisutne 
narescima, sirom, kolačima i 
pićem a predsjednik općinske 
organizacije HNS-a glazbenim 
sastavom. 


Nadstrešnica i pečenjara 
kod Društvenog doma 
Orehovec... 

Započelo je sa pripremama 
oko izgradnje nadstrešnice 
i pečenjare na terasi ispred 
Društvenog doma Orehovec 
Radobojski. 

Dopremljen je sav materijal 
za pečenjaru, drvena građa i 
pokrov nadstrešnice (limene 
ploče) pa će se ovih dana 
započeti sa radovima, kako bi 
se do toplih dana dobio na up- 
otrebu kvalitetan vanjski pros- 
tor za održavanje druženja i 
ostalih potreba građana nasel- 
ja i drugih stanovnika općine i 
okolice jer se Društveni dom 
koristi tijekom cijele godine 
za druženja, izbore, stranačke 
aktivnosti,rad vijeća mjesnog 
odbora, crkvene (pričest, kriz- 
ma, krštenja i slično) i općin- 
ske (dani općine) proslave, 
mala vjenčanja, = pogrebne 
karmine, humanitarne akcije, 
sport i slično. 


Sretan Uskrs ispunjen mirom i blagoslovom svim stanovnicima 
općina Radoboj i Jesenje žele općinske organizacije SDP-a 

ČLANOVI DOBROVOLJNOG VATROGASNOG DRUŠTVA JAZVINE ODRŽALI SU IZVANREDNU 


IZBORNU SKUPŠTINU 


Vatrogasni dom u prvom planu 


— 


Dobrovoljno vatrogasno društvo 
Jazvine spada u red onih vatro- 
gasnih udruga koje godinama 
zauzimaju visoko mjesto na ljest- 
vici uspješnosti djelovanja. Bilo je 
tako i u 2015. godini što proizlazi 
iz izvještaja o radu gdje se poseb- 
no naglašavaju rezultati postig- 
nuti u vatrogasnoj preventivi, 
osposobljavanje vatrogasaca i 
sudjelovanje u svim aktivnostima, 
kako na području Mjesnog odbo- 
ra Jazvine i općine, tako i na širem 
području. Za razliku od mnogih 
drugih sredina DVD Jazvine može 
se pohvaliti kako u 2015. godini 
na svojem području nije imalo 
ni jednog požara, što je rezultat 
stalnog rada na osposobljavanju 
i edukaciji stanovništva, te kon- 
troli provođenja protupožarnih 
mjera. Kako proizlazi iz izvješća, 
kojeg je podnio dosadašnji tajnik 
DVD-a Tomislav Tušek, društvo je 
pomlađeno sa 11 novih članova, 
sudjelovalo je na brojnim mani- 
festacijama, vježbama i akcijama 
uređenja okoliša, a na popisu ima 
25 vatrogasaca koji ispunjavaju 
sve uvjete za sudjelovanje u akci- 
jama gašenja požara. Uz sredstva 
koja društvo dobiva iz općinskog 
proračuna, DVD Jazvine može se 
pohvaliti i brojnim donacijama i 


Desetak vatrogasaca dobilo je prizna 


Pored ostalih članovima DVD Jazvine čestitao je i 


nja za višegodišnje članstvo i aktivan rad 


pomoćima iz drugih izvora, pa 
se može pohvaliti uspješnim fi- 
nancijskim poslovanjem. 

DVD Jazvine djeluje šezdeset 
godina, ali nema vatrogasni dom 
pa plaća najamninu za prostor u 
kojem čuva opremu. Odlučeno 
je stoga da se priđe izgradnji va- 
trogasnog doma, a to je i razlog 
zbog čega se prišlo izboru novog 
rukovodstva prije isteka mandata. 
Do sada je mnogo toga učinjeno 
kako bi se ostvarila višegodišn- 
ja potreba za gradnjom doma, 
pripremljeni su projekti, dobive- 
na je građevinska dozvola i sada 
se radi na osiguranju potrebnih 
sredstava. Kod toga se računa i 
na sredstva iz EU fondova za što 
će trebati uložiti nove napore i 
znanja. 

Kako to kod održavanja skupština 
vatrogasnih udruga biva i ovom 
prilikom skupštinu su svojoj pri- 
sutnošću  uveličali predstavnici 
brojnih susjednih i drugih va- 
trogasnih društava, vatrogasne 
zajednice i Općine Radoboj. 


Domaćinima su čestitali na ost- 
varenim rezultatima i zaželjeli da 
što prije sagrade vatrogasni dom 
i da u njemu mogu uz čuvanje 
opreme održavati 
druge skupove. 


skupštine i 


zamjenik općinskog načelnika Stjepan Sirovec 


NOVO VODSTVO IZABRANO JEDNOGLASNO 


Novi predsjednik DVD-a Jazvine je: Timoslav Tušek 

Zamjenik predsjednika: Željko Tušek 

Tajnik: Dražen Tušek 

Zapovjednik: Željko Vidović 

Zamjenik zapovjednika: Renato Tušek 

Blagajnik: Filip Tušek 

Članovi Upravnog odbora: Luka Tušek, Krunoslav Vidović, Boris Kisel- 
jak, Zlatko Tušek, Franjo (Mije) Tušek i Jurica Tušek 

Predsjednik Nadzornog odbora: Romica Tušek 

Članovi Nadzornog odbora: Mirko Šivalec i Nenad Tušek 


Dosadašnji predsjednik Zlatko Tušek čestitao je novoizabranom 
Tomoslavu Tušeku na izboru, a on je svojem prethodniku 
zahvalio na svemu što je učinio za DVD Jazvine 


PRIZNANJA I SPOMENICE 


Na sjednici Skupštine DVD Jazvine višegodišnjim članovima uručena su 
posebna priznanja. 

Spomenice za desetogodišnji rad u DVD Jazvine dobili su: Goran Kisel- 
jak, Krunoslav Vidović, Darko Tušek, Dario Vidović, Mario Vidović, Fil- 
ip Tušek, Nikola Grmovšek, Mirko Šivalec, Marko Tušek, Luka Tušek, 
Goran Tušek, Slavko Tušek, Renato Tušek, Petra Vorih, Ivan Vorih, Boži- 
dar Tušek i Matija Tušek 

Dvadeset godina su članovi društva i primili su Spomenice tim povo- 
dom: Romica Tušek, Zdravko Kiseljak, Nenad Tušek, Zlatko Kiseljak, 
Ivan Valjavec, Jurica Tušek, Stjepan Potočki, Tomislav Cerovečki, Ivan 
Kiseljak, Danijel Valjavec i Tomislav Tušek. 

Alojz Mikša dobio je diplomu kao vatrogasni veteran i tridesetogodišnji 
član DVD-a Jazvine 


Alojz Mikša, dobitnik je spomenice za 30 godina rada u DVD-u Jazvine 

Proslavljen Dan žena 


U dvorani Doma kulture u Gorn- 
jem Jesenju, u subotu 12. ožuj- 
ka na dramskoj večeri povodom 
obilježavanja — međunarodnog 
praznika Dana žena tražilo se 
mjesto više. Svake godine na 
ovu manifestaciju dolazi velik 
broj pripadnica ljepšeg spola, a 
ove godine posjećenost je bila 
iznimno dobra pa je dvorana 
bila dupkom puna. Prigodnim 
pjesmama članice vokalne sk- 
upine i glazbeni sastav AKUD-a 
uveli su posjetitelje u ovaj kul- 
turni događaj. U nastavku pro- 
grama po prvi puta u Jesenju 
publici su se igrokazom ,,Fiska- 
lizacija“ = publici — predstavile 
članice Udruge žena iz Reke 
pokraj Koprivnice. Ovom pred- 
stavom gošće iz Reke uprizorile 
su komičnu situaciju koja se 
događa u seoskoj krčmi u koju 
dolazi inspekcija, a poslovanje 
je ionako daleko od propisa. 
Izvedbom skeča ,,Betežna bab- 
ica“ članice i članovi KUD-a 
»Lepoglavski pušlek“ do suza 
su nasmijali ionako dobro 
raspoloženu = publiku, = gdje 
dovitljiva ,babica“ vara članove 


F 


ŽVS AKUD-a izvela je set prigodnih pjesama 


svoje obitelji praveći se boles- 
nom te koristi njihovu lakov- 
jernost i u njihovoj odsutnosti 
uživa u hrani i piću. Igrokazom 
»Afrička šljiva iz našega vrta“ 
glumačka družina ,Komedijaši“ 
iz Stažnjevca prikazuje domaći- 
na koji se našao u muškim 
problemima te traži pomoć 
od svojeg kuma. U toj situaciji 
dovitljivi kum pokuša iskoristi- 
ti nevolju domaćina i ponuditi 
mu lijek za pozamašnu svotu 
novca. Sve se na kraju izjalovi 
jer na scenu stižu supruge koje 
otkriju pravu istinu. 

Prepuna dvorana posjetitelja 
pokazatelj je velikog zanimanja 
publike za ovaj vid kulturnog 
stvaralaštva u kojem glumci am- 
ateri domaćim sočnim rječni- 
kom bez imalo ustručavanja na 
sebi svojstven i humorističan 
način opisuju i izvode scene 
iz svakidašnjeg života. Na 
cjelovečernjem programu bio 
je nazočan i načelnik Ivan Ma- 
ligec koji je na kraju programa 
čestitao svim — pripadnicama 
ljepšeg spola njihov dan te ih, 
kao i obično, darivao cvijećem. 


Afričku šljivu iz našega vrta izveli su Komedijaši iz Stažnjevca 


Društvo žena iz Reke izvelo je igrokaz Fiskalizacija 


Načelnik Ivan Maligec je pripadnice ljepšeg spola darivao cvijećem 


i 

Proljetni snijeg, kiša, sunce, 


Snijeg je na području Općine Jesenje padao u noći 
između četvrtka 4. i petka 5. ožujka i izazvao je krat- 
kotrajne probleme u prometu i opskrbi strujom. U 
nižim predjelima bilo ga je do 20 centimetara, a na 
Brdu i znatno više što je uzrokovalo lomljenje sta- 
bala, a to je zaustavilo odvijanje prometa i nestanak 
struje zbog kidanja vodova u zaselku Šaški. Kako 
temperature nisu bile niske, snijeg se brzo otopio, 
posljedice su uklonjene i proljeće je pokazalo svoju 
ljepšu stranu. 


Autohtoni jaglac i doseljenice narcisa i forticija kite se svojm žu- 
tim cvjetovima. 


skupljanje meda. 


Udruga umirovljenika Radoboj 
tijekom cijele godine organi- 
zira različite aktivnosti, obil- 
ježava prigodne datume, te u 
suradnji sa svojim članovima 
organizira prigodna druženja. 
Jedno u nizu takvih održano 
je nedavno u restoranu KTC 
Krapina. Okupilo se 40-tak čla- 
nova radobojske udruge koji 


cvijeće... 


Ovako je to 
na području e 
Općine Jesenje + 
izgledalo > 
prvih dana _« 
ožujka “ 


Prvi proljetni mjesec ožujak, donio nam je dosta kiše, vjetra, a 
bilo je i snijega, ali sve to nije zaustavilo buđenje prirode. Rane 
sorte voćaka i proljetnice svojim su cvjetovima pozvane pčele na 


su u iznimno veseloj atmosferi 
dokazali da i u zrelim godi- 
nama život može biti rados- 
tan i lijep. Druženju članova 
bio je prisutan i predsjednik 
Općinskog vijeća Općine Ra- 
doboj Alojz Sajko. Domaćini 
su bili novoizabrani predsjed- 
nik udruge Ivan Malogorski i 
tajnik Zvonko Pavrlišak. 

24. veljače u našoj smo školi 
obilježili Dan ružičastih ma- 
jica. Taj dan, poznatiji kao 
“Pink Shirt Day", program je 
prevencije vršnjačkog nasilja, 
a obilježava se zadnje srijede 
u veljači. Ideja za obilježavan- 
je ovog dana nastala je u znak 
protesta zbog nasilničkog inci- 
denta koji se dogodio u amer- 
ičkoj školi nad dječakom koji 
je u znak potpore bolesnoj 
majci obukao ružičastu maji- 
cu. Dječakovi školski kolege 
također su obukli ružičaste ma- 
jice koje su postale simbolom 
borbe protiv vršnjačkog nasilja. 
Naši su učenici podržali Dan 
ružičastih majica nizom aktiv- 
nosti. Članovi Vijeća učenika na 
svom su sastanku sudjelovali u 


radionici o vršnjačkom nasil- 
ju, izradili ružičaste bedževe s 
porukama o nenasilju i plakat. 
Defektologinja je 24. veljače 
posjetila PO Gornja Šemnica. 
Učenici i njihove učiteljice sud- 
jelovali su u kreativnoj radioni- 
ci kroz koju su spoznali što je 
to vršnjačko nasilje, kako se 
nositi s nasiljem u školi i kome 
prijaviti nasilničko ponašanje. 
U kreativnom dijelu su putem 
izreka, poruka i crteža poduči- 
li jedni druge o pozitivnom i 
prihvatljivom ponašanju među 
vršnjacima. Promocijom Dana 
ružičastih majica i nošenjem 
ružičastih majica i mi smo se 
priključili podršci žrtvama vršn- 
jačkog nasilja. 

Jasenka Marinilić 


Priprema i uređuje Jasenka Marmilić 


Lidrano 2016. 


U utorak, 1. ožujka 2016. godine 
u prostorijama Srednje škole 
Krapina održano je županijsko 
natjecanje iz Lidrana. 

Natjecatelji su sudjelovali u 
kategorijama literarnog, novi- 
narskog i  dramsko-scenskog 
stvaralaštva u koji spadaju po- 
jedinačni te skupni nastupi. 
U skupini dramsko-scenskog 


stvaralaštva našu je školu pred- 
stavljao Alen Šalković, učenik 5. 
razreda, a u literarnoj skupini 
Helena Galović (4. razred) i Lana 
Vuzem (8. razred). Helenina je 
pjesmica predložena za državnu 
razinu. Želimo joj puno uspjeha 
i sreće te se nadamo da će nas- 
taviti s pisanjem. 

Lana Vuzem, 8.a 


Posjet djelatnika OŠ Hajdina iz Slovenije 
OŠ Side Košutić Radoboj 


Djelatnici i učenici Osnovne 
škole Side Košutić Radoboj ima- 
li su čast u utorak 23. veljače 
2016. godine ugostiti djelatnike 
Osnovne škole Hajdina iz Slo- 
venije. 

Gostima iz Hajdine su dobro- 
došlicu poželjeli naši učitelji 
i učenici koji su ih počasti- 
li lijepim programom. Nakon 
pozdrava ravnateljice Milene 
Veseljak i kratkog predstavljan- 
ja rada naše škole, učenici PŠ 
Jazvine pod vodstvom učiteljice 
Ivanke Leljak izveli su igrokaz 
Legenda o Dedeku i Babici koji 
je odnio gromoglasan pljesak. 
Učenici Alen Šalković i Laura Ra- 
nogajec su izveli svoje nadahn- 
ute recitacije, a školski zbor pod 
vodstvom učiteljice Dubravke 
Habjanec je cijelu manifestaci- 
ju popratio svojim izvedbama. 


Folklorna = skupina učiteljice 
Dragice Pospiš izvela je nekoliko 
duhovitih plesova te tako nasmi- 
jala slovenske kolege. Ravnatel- 
jica OŠ Hajdina, gospođa Vesna 
Mesarič Lorber, na kraju pro- 
grama je zahvalila na gosto- 
primstvu i lijepom programu. U 
znak zahvale za ugodan prijem 
u Radoboju, predala je našoj 
ravnateljici prigodne poklone: 
sliku OŠ Hajdina, monografiju 
Hajdine i brošure, list OŠ Hajdi- 
na s literarnim i likovnim radovi- 
ma učenika te ukusan domaći 
kruh od heljde i čips od jabuke. 
Učenici koji su sudjelovali u pro- 
gramu nagrađeni su slatkišima. 

Nakon _ prigodnog programa 
slovenski učitelji su se pridružili 
svojim hrvatskim sustručnjacima 
i prisustvovali redovnom škols- 
kom satu. Školska stručna služ- 


1! 
WD 


ba — padasoi em i 
knjižničarka, upoznali su slov- 
enske kolege sa svojim načinom 
rada te su izmijenili iskustva. 


Poslije nastave, pod vodstvom 
učiteljice Magdalene Želimorski 
razgledali su Radoboj. Posjetili 


su Zavičajnu zbirku Radboa ko- 
jom ih je vodila gospođa Vlasta 
Krklec. Zavičajna zbirka ostavila 
je lijep dojam na naše posjetitel- 
je. Goste je zatim u crkvi Presve- 
tog Trojstva ugostio radobojski 
župnik velečasni Tomislav No- 
vosel te im ispričao nekoliko za- 
nimljivosti o radobojskoj Župi. 
Po povratku u školu slovenski 
učitelji su razgledali prostorije 
škole i sportsku dvoranu te se 
upoznali sa radom naše škole. 
Zatim su zajedno s učiteljima OŠ 
Side Košutić uz okrepu razmije- 
nili svoja iskustva te dogovorili 
da naši djelatnici uzvrate posjet 
njihovoj školi u ožujku. Družen- 
je je završilo podjelom mirisnih 
paketića našim gostima i izra- 
zom zadovoljstva ostvarenim 
susretom. 

Jasenka Marmilić 

Županijsko natjecanje 
iz njemačkog jezika 


U srijedu, 2. ožujka 2016. go- 
dine, u osnovnoj školi Gornje 
Jesenje održano je županijsko 
natjecanje iz njemačkog jezika. 
Našu školu predstavljao je uče- 
nik 8.a razreda Vjekoslav Ha- 
lužan, koji je osvojio 4. mjesto 
u kategoriji B (izborna nastava) 
u kojoj se natjecalo ukupno 13 
učenika iz cijele županije. Osim 
što je zauzeo visoku poziciju 
na ljestvici, veseli nas i činjen- 
ica da je test riješio s 90,6% 
uspješnosti i pokazao zavidnu 
razinu poznavanja jezika. 
Vjekoslavu čestitamo na postig- 
nutom rezultatu i želimo puno 
uspjeha u daljnjem školovanju! 
Dijana Šalković 


Županijsko natjecanje iz fizike 


25. veljače 2016. godine 
u Osnovnoj školi Viktora 
Kovačića Hum na Sutli održa- 
no je Županijsko natjecanje iz 
fizike. Na natjecanju je sud- 
jelovalo 18 učenika iz Krapins- 
ko-zagorske županije među 
kojima sam bila i ja. Ujutro, 
kada smo stigli u školu u ko- 
joj se održavalo natjecanje, 
domaćini su nas vrlo lijepo 
dočekali. Natjecanje je trajalo 
3 sata, od 10 do 13 sati. Svi 
smo bili jako uzbuđeni jer se 
do sada još nismo susreli s 
natjecanjem u kojem su prak- 
tični zadaci. Kada je natjecan- 
je završilo, domaćini su nas iz- 
veli u obilazak Tvornice stakla 
»Vetropack“. Dočekao nas je 
jedan gospodin koji nam je 
prezentirao proces proizvodn- 
je stakla te nas upozorio kako 
trebamo reciklirati staklo, a 


Radionica u 


Učenicima 1.a razreda vrlo us- 
pješnu radionicu održala je 
gospođa Irena Mikša, čijem do- 
lasku u naš razred angažirano je 
posredovao njezin sin Luka. 
Nakon vrlo uspješne demon- 
stracije izazivanja “erupcije vul- 
kana" jednostavnim kemijskim 
procesom, slijedio je razgovor 
o laboratorijima, dobrim i lošim 
bakterijama, a načinjeni su i 
bakteriološki otisci s opranih i 
neopranih ruku učenika. 
Učiteljica Laura Kukovačec 


ne bacati ga u prirodu. Po- 
tom smo se vratili u OŠ Vik- 
tora Kovačića na ručak. Poslije 
smo imali pristup sportskoj 
dvorani i ostalim aktivnosti- 
ma u školi dok je Županijsko 
povjerenstvo ispravljalo naše 
testove. 
Kada je Povjerenstvo ispravilo 
testove, objavili su listu por- 
etka te nam svima čestitali na 
postignutom uspjehu jer je 
i sam dolazak na Županijsko 
natjecanje velika stvar. Bila 
sam 14. od 18 sudionika koji 
su se natjecali i, naravno, veo- 
ma sam zadovoljna postignu- 
tim uspjehom. 
Nadam se da ću i sljedeće 
godine biti na tako lijepom 
natjecanju te da ću se susresti 
sa svim prijateljima koje sam 
tamo stekla. 

Lorena Pažameta, 8. b 


Kajkavski dan 


Međunarodni dan materinskog 
jezika već se šestu godinu zare- 
dom obilježava u našoj školi pro- 
jektom Kajkavski dan. 

U srijedu, 17. veljače 2016. pri- 
premili smo prigodni program i 
ugostili glumca Jana Kerekeša, a 
nastava se tog dana u potpuno- 
sti održavala na kajkavskom 
narječju. Naši učenici recitira- 
li su stihove na kajkavskom, a 
učenici Dominik Pažameta, Ana- 
marija Krleža i Lorena Pažame- 
ta otpjevali su nam i poznate 
kajkavske pjesme. Najviše nas 
je oduševio naš gost, talentirani 
mladi glumac Jan Kerekeš, koji 
se odlično snašao u novoj ulozi 
te uspio cijelu dvoranu održati 
nasmijanom i veselom. Uprizo- 
rio nam je nekoliko monologa 
iz svojih kazališnih predstava, 
pričao viceve i anegdote iz sva- 
kodnevnog života, što se našim 
učenicima i učiteljima jako sv- 


idjelo. Dodijelili smo također 
priznanja pobjednicima školskog 
literarnog natječaja provedenog 
u sklopu projekta, a naš gost 
pročitao je pobjedničke radove. 
Nakon = zajedničkog = fotogra- 
firanja, druženje smo nastavili u 
školskoj knjižnici gdje su članovi 
novinarske grupe napravili in- 
tervju s glumcem. Pričali smo o 
njegovim glumačkim počecima, 
dragim ulogama, odnosu s ocem 
te osnivanju njihovog zajedničk- 
og teatra, ali i o njegovoj dru- 
goj ljubavi, glazbi. Jan je naime 
pjevač metal benda iz Varaždina 
pod nazivom Cold Snap, a uskoro 
kreću i na američku turneju! 
U ugodnom druženju vrijeme je 
brzo prošlo, a mi smo s glumcem 
dogovorili i daljnju suradnju na 
dramskim projektima škole, te 
mu još jedanput zahvaljujemo na 
dolasku i veličanju našeg kaja. 
Dijana Šalković 


Predstavljanje projekta o pti- 
cama Ivanščice i Strahinjščice 


26. veljače u našoj je 
školi održana prezent- 
acija završnog izvješća 
projekta Struktura za- 
jednica ptica u šuma- 
ma Ivanščice i Strahin- 
jščice. 

Prezentaciju je održao 
prof. dr. sc. Zdravko 
Dolenec u suradnji s 
Javnom ustanovom 
za upravljanje zaštićenim di- 
jelovima prirode KZŽ. Učenici 
6. i 7. razreda su saznali kako 
je na Strahinjščici zabilježeno 
95 vrsta ptica, a to su ujedno 
prvi podaci za ovo područje. 
Dominantne vrste ptica na 
Strahinjščici su: zeba, crnoka- 
pa grmuša, crvendać, velika 
sjenica, zviždak, kos i drozd 
cikelj. U svrhu istraživanja pti- 


ca postavljene su škrinjice tj. 
umjetne duplje za gniježđenje 
ptica. 
Na kraju je prof. Dolenec istak- 
nuo mjere koje treba provoditi 
u svrhu očuvanja ptica: oču- 
vanje tradicionalnih voćnjaka, 
tradicionalna poljoprivreda, 
ostavljanje trulih stabala za 
gniježđenje ptica i kontinuira- 
ni monitoring ptica. 

Jasenka Marmilić 


"NE 

NOVOSTI IZ OŠ JESENJE 


Županijsko natjecanje 
iz njemačkog jezika 


Naša škola bila je domaćin 
Županijskog natjecanja iz 
njemačkog jezika koje je 
održano 02.ožujka 2016. Nat- 
jecanje se provodilo u dvije 
kategorije, a sudjelovalo je 
ukupno 20 učenika. U kate- 
goriji 409 (učenje njem jezika 
od 1.r-8.1.) 1.mjesto osvojio je 
Damjan Milaković, OŠ Ljudevit 
Gaj Krapina, 2.mjesto Marija 
Sutlović, OŠ Ljudevit Gaj Krapi- 
na, a 3.mjesto Ivan Bračević, 


OŠ A.Cesarca, Krapina. U kat- 
egoriji 401 (učenje njem jezika 
od 4. OŠ) 1.mjesto Marijan 
Šipura, OŠ Veliko Trgovišće, 
2.mjesto Ana Jagarinec, OŠ 
P.Štoosa Kraljevec na Sutli dok 
je 3.mjesto osvojio Tomislav 


Habazin, OŠ Marija Bistrica. 
Naš učenik Karlo Košanski je 
u kategoriji A (njemački kao 
1.strani jezik) riješio 70,63 % 
testa te osvojio 4.mjesto. Čes- 
titamo mu na uspjehu! 
Alexandra Krklec, prof. 


Web stranica školske 


knjižnice 


Od ovog mjeseca sve in- 
formacije o radu knjižnice 
možete naći na našoj mrežnoj 
stranici pod karticom Knjižni- 
ca čiji sadržaj za vas uređuje 


školski = knjižničar Božidar 
Glas. Također možete vidjeti 
popis lektire za sve razrede te 
katalog knjiga koje knjižnica 
posjeduje. 


Priprema i uređuje Erika Tušek Vrhovec 


LIK 2016 - županijsko nat- 
jecanje — izložba radova 


Od pristiglih 170 radova iz 
30 škola  Krapinsko-zagorske 
županije, povjerenstvo  LIK-a 
ove godine izložilo je 20 najbol- 
jih likovnih radova u O.Š. Oro- 


slavje. Među njima su i radovi 
naših učenika Karla Košanskog 
(8. razred) i Melani Draganić (5. 
razred). Čestitamo!!! 

Martina Zaplatić, uč.lik.kulture 


Sudjelovanje na 
Gradskom natjecanju 
Crvenog križa 


Učenici naše škole Ekipa Bi- 
jeli sudjelovala je danas na 
Gradskom natjecanju Crvenog 
križa u pružanju prve pomoći 
i osvojila 5. mjesto. Čestitamo 


Melani Jurajić, Jeleni Obadić, 
Lovri Jedvaju, Karlu Kučku, 
Mariju Loinjaku i Davorinu 
Draganiću te mentorici Maji 
Milaković, pedagoginji. 


Obavijesti za učenike 8. razreda i njihove roditelje 


Ovogodišnji Dan  profesio- 
nalnog usmjeravanja i Sajam 
poslova u Krapini održat će 
se 12. travnja 2016. godine 
u Sportskoj dvorani Srednje 
škole Krapina od 10 do 15 sati. 
Dan profesionalnog —usmjer- 
avanja okuplja predstavnike 
srednjih škola i druge izlagače 
s ciljem promoviranja važnosti 
profesionalnog usmjeravanja i 


dobrih profesionalnih odluka, a 
učenicima osmog razreda nudi 
na jednom mjestu i na inter- 
aktivan način dostupne infor- 
macije o mogućnostima upisa 
u srednje škole, karakteristika- 
ma zanimanja, mogućnostima 
zapošljavanja i savjetovanja o 
karijeri. 

U utorak, 19. travnja 2016., u 
16.00 sati u OŠ Gornje Jesen- 


je održat će se prezentacija 
srednjoškolskih zanimanja u 
osnovnim školama 2016. - Pro- 
fesionalno usmjeravanje. 

U provedbu zajedničkog pro- 
jekta ,Prezentacije srednjoškol- 
skih zanimanja i programa za 
učenike 8.razreda i njihove 
roditelje“, a koje će i ove go- 
dine održati predstavnici sred- 
njih škola, Hrvatskog zavoda za 


zapošljavanje područnog ureda 
Krapina 
Krapinsko-zagorske županije s 
ciljem profesionalnog informi- 
ranja i usmjeravanja, uključena 
je i naša OŠ Gornje Jesenje. 
Vrijeme prezentiranja je 45 
minuta, a roditelji i učenici 
imat će od 15 do 30 minuta za 
pitanja. 


i Obrtničke komore 


Maja Milaković, pedagoginja 


tj 


8. Sprehodi pod morjem/ 
Setnje pod morem 


Učenici 4. razreda OŠ Gorn- 
je Jesenje sudjelovali su na 
Dječjem likovnom natječaju 8. 
međunarodnog festivala pod- 
vodnog filma i fotografije koje 
se održalo u Slovenskim Kon- 
jicama od 28. do 30. siječnja 


2016. Pod mentorstvom učitel- 
jice Anite Sviličić, učenici su 
svojim likovnim izričajem, pri- 
kazali što se sve može u šetnji 
pod morem pronaći i koga sve 
susresti. 

Božidar Glas, šk.knjižničar 


Uskrsni sajam 


U četvrtak 17. ožujka, 2016. 
godine, u prijepodnevnim 
satima, održan je tradicio- 
nalni Uskrsni sajam učenika 
Osnovne škole Gornje Jesen- 
je. Na malom, ali prepunom 
štandu lijepih rukotvorina, 
ispred doma kulture, učeni- 
ci i nastavnici prodavali su 


Uskrsne ukrase. Prihodima 
od prodaje ukrasa sufinan- 
cirat će se škola u prirodi 
za učenike od 1.-4. razreda. 
Hvala svim učenicima, nas- 
tavnicima i mještanima na 
donacijama te uspješno pro- 
vedenom sajmu! 

Božidar Glas, šk.knjižničar 


Grafička priprema: Zagorje International d.o.o. Krapina - Tisak: Papir market d.o.o. Krapina 

Uskrsna radionica 


Dana 15. 03. 2016. g. održa- 
na je Uskrsna radionica u OŠ 
Gornje Jesenje. U radionici su 
sudjelovali roditelji učenika 1.- 
4. razreda te njihove učiteljice 
Anita Sviličić, Davorka Krklec, 
Ivana Gumbas i Biserka Pern- 
jek. U sklopu radionice održa- 
no je i predavanje ,Kako biti 
dobar roditelj“ koje je vodila 


pedagoginja Maja Milaković. 
Kroz radionicu ukrašavanja 
uskrsnih pisanica vodili su nas 
članovi udruge  distrofičara 
Krapinsko-zagorske županije 
s kojima surađujemo već dugi 
niz godina. 

Ovom prilikom zahvaljujemo 
svim sudionicima radionice. 


U srijedu, 9. ožujka 2016.,god, 
s početkom u 12.00 sati, u 
školskoj knjižnici OŠ Gornje 
Jesenje održana je kreativna 
radionica za najmlađe, buduće 
prvašiće i njihove roditelje. 

Tema radionice bila je ,Uskrs 
i obitelj“. Zajedničko druženje 
razveselilo je mališane i njihove 
roditelje. U šarenilu pisanica i 
čestitki, budući prvašići i nji- 

hova odgojiteljica Tea Štrok 
postavili su naš Uskršnji kutić 
koji uljepšava dio prostora 
školske knjižnice. 
Roditelji su također imali pri- 
liku poslušati predavanje ,,Dis- 
ciplina sa srcem“, prema istoi- 
menoj knjizi autorice Barabare 
Coloroso, a koje je održala ped- 
agoginja. 

M.Milaković, pedagoginja 


List je besplatan i izlazi mjesečno. 


du 

Veliki tjedan u Župi 
Presvetog trojstva 


Radoboj 


Na VELIKI ČETVRTAK - dan 
kada je Gospodin okupio svoje 
apostole na posljednjoj večeri, 
te ostavio najveći dar sama 
sebe; održana je euharistija — 
Tijelo i Krv svoju. 

S početkom u 18 sati župna 
je zajednica slavila svetu misu 
večere Gospodnje. ,Ovo je Ti- 
jelo moje! Ovo je Krv moja! 
Ovo činite meni na spomen“ 
Ljepota ove službe je ,pranje 
nogu“ i osobito ,vezanje zvo- 
na“. Time se naviješta tišina i 
veličina koja nas uvodi u Veliki 
petak. Svećenici su zajedno s 
kardinalom i biskupima u Za- 
grebačkoj katedrali obnovili 


svoja svećenička obećanja dana 


na svome svećeničkom ređen- 
ju. 

VELIKI PETAK - strogi post i 
nemrs; cijeli dan crkva je prove- 
la u vjeri sjedinjena s Isusovom 
mukom i smrću. 

U 14 sati iz Šemničkog Kralje- 
vca krenuo je sveti Križni put i 
završio u župnoj crkvi ,obredi- 
ma velikog petka - muke i smrti 
Gospodinove“. 

1. dio: čitanjima riječi Božje u 
čijem je ,muka Isusova“ 

2. dio: klanjanje Isusovom 
križu i ljubljenje rana Isusovih 
3. dio: sveta pričest 

Naša su zvona nijema — ne 
zvone u spomen Isusove muke 
i smrti. Naša zemlja miruje, jer 
u njoj počiva Isusovo tijelo. 
Ostaje pred nama Isusov grob 
pred kojim molimo i darujemo 
prilog za Svetu zemlju. 

VELIKA SUBOTA - Božji grob i 
crkva radosno zovu vjernike na 
molitvu pred Isusovim grobom 
- tijekom cijelog dana. 

Navečer u 20 sati bili su održani 


»obredi uskrsnuća“: blagoslov 
ognja, služba svijetla, čitanja 
riječi Božje i navještaj ,,Aleluja, 
Isus je uskrsnuo“. 
Paljenjem vuzmenjaka i pu- 
canjem  kuburaša  proslavlja- 
mo uskrsnuće uz odvezivanje 
crkvenih zvona, a na kraju je 
uslijedio blagoslov jela. 
Popodnevni blagoslov jela: 
16 sati Radobojsko Strahinje - 
kod križa 
16,45 sati Šemnički Kraljevec - 
kod raspela 
18 sati Lepajci u kapeli 
Molimo vjernike da se sjeti- 
mo siromaha i kod blagoslova 
darujmo svoj prilog u želji da 
tim darom damo radost siro- 
masima. 
USKRS 2016. 
Radoboj: 6 sati rano jutarnja 
misa s blagoslovom uskršnjeg 
doručka 
Lepajci: 8 sati misa i blagoslov 
jela 
Radoboj: 10,30 sati uskrsna 
procesija iz centra prema žup- 
noj crkvi u pratnji limene glaz- 
be ,Radobojska zvona“ 
USKRSNI PONEDJELJAK - prvi 
susret s uskrslim Isusom 
Radoboj: 7,30 sati Sveta misa 
Lepajci: 9 sati Sveta misa 
Gorjani, Sveti Jakob u 11 sati 
svečana misa s kuburašima i li- 
menom glazbom ,,Mirna“ 
Svoj župnoj zajednici, od na- 
jmlađih do najstarijih i bolesni- 
ma, želim sretan i blagoslovljen 
Uskrs. Kao Vaš župnik radosno 
Vam želim puno radosti, mira i 
blagoslova božjeg i uskrslog Gos- 
podina našeg Isusa Krista. 
Sretan Vam Uskrs, Aleluja. 
Župnik Zupe Presvetog Trojstva 
Radoboj Tomislav Novosel 


Križni put župljana 


župe Jesenje 


Dvanaesti po redu župni 
križni put župljani župe 
Jesenje pohodili su u sub- 
otu na blagdan sv. Josipa 
pod motom “Poravnajmo 
put Gospodinu“. U jutarn- 
jim satima u župnoj crkvi 
okupio se stotinjak vjerni- 
ka svih uzrasta. U zazivnoj 
molitvi župnik Danijel 
Herceg napomenuo je 
da kroz ovaj križni put 
na poseban način razmatramo 
djela milosrđa koja su izvor ra- 
dosti mira i spokoja kojeg nam 
Bog daruje upravo putem Križa 
na kojem je raspet Isus Krist. 
Ove godine ruta križnog puta 
bila je nešto kraća nego obično. 
Od župne crkve krenulo se kroz 
zaselak Maligce put Donjeg Je- 
senja gdje je kod kapelice Sv. 
Križa u zaselku Hercegi služe- 
na sv. misa. Nakon bogoslužja, 
krenulo se kroz Cvrtile i šumu 
prema zaselku Cerovački, a na- 
kon toga slijedio je predah kod 


Dragi vjernici! 

Što za nas danas znači Isusovo 
uskrsnuće, što znači za cijelu 
prošlost, sadašnjost i budućnost? 
Za sv. Pavla Uskrsnuće je temelj 
našeg vjerovanja Isusu i naše 
vjerovanje u spasenje. Cijeli NZ 
je oslonjen je na Uskrsnuće. Biti 
kršćanin, prema sv. Pavlu, znači 
vjerovati u uskrsnuće Isusovo, a 
i naše. 

Mi nismo kršćani radi toga što 
bi vjerovali u grijeh, križ, pat- 
nju, smrt, nego jer vjerujemo u 
oproštenje i radost, oslobođenje 
i život vječni. Samo Srce u kojem 
ima vjere ima i nade da će se 
patnja pretvoriti u radost, smrt 
u uskrsnuće. lako živimo ,pod 
kamenom“, prebivamo u ,gro- 
bu“, nosimo teret života, često 
nam se čini kao da je sve iznad 
naših mogućnosti. I tako smo 
se naviknuli kao na normalno 


Sretan i blagoslovljen Uskrs 
svim žiteljima 
općina Jesenje i Radoboj Zele. 


općinske organizaci 
HSS Jesenje i Radob 


Najtežom dionicom križnog puta križ 
je nosio župnik Danijel 


klijeti obitelji Ivana _Maligeca 
gdje je za sudionike priprem- 
ljen ukusni topli grah kojeg su 
i ove godine uz pomoć općine 
i župe pripremili vrijedni kuhari 
Milan Jagušić i Josip Klasić, a za 
okrjepu su se pobrinuli domaći- 
ni. Nakon okrjepe krenulo se 
kroz Veliko Selo prema žup- 
noj crkvi gdje je uz blagoslov, 
pjesmu i zahvalu završen križni 
put. Cijelu pobožnost križnog 
puta predvodio je župnik Dani- 
jel Herceg, a pjesmom i molit- 
vom ga pratio župski zbor kao 
i ostali sudionici. 


stanje — skoro pa smo naučeni na 
neku vrstu ropstva. 

Tko je uopće sposoban otkloniti 
kamen“ s nas? Na ovo pitanje 
odgovara nam blagdan Isusova 
uskrsnuća, Uskrs. 

Dragi vjernici. Neka uskrsnuli 
Krist makne kamen grijeha sa 
vaših srdaca i ugasi svaku tamu 
groba vašega života. 

Sretan Uskrs svima želi vam žup- 
nik Danijel Herceg. 

MEĐUŽUPANIJSKA NOGOMETNA LIGA - SREDIŠTE 


Tri utakmice, jedan bod 


Nogometaši Radoboja loše su startali u proljetni dio natjecanja 
Međužupanijske nogometne lige — Središte. U prve tri utakmice os- 
vojili su tek jedan od ukupno devet mogućih bodova. U Zagrebu su 
protiv NK Ponikve odigrali 0:0, kod kuće su izgubili od Poleta 1:4, i 
u Novskoj od Libertasa 2:5. Trenutno su na 12. mjestu prvenstvene 
tablice. Imaju 21 bod i gol razliku 25:30. 

Interesantno je da NK Radoboj tradicionalno u proljetnom dije- 
lu natjecanja postiže bolje rezultate nego u jesenskom. U sezoni 
2015.-2016. situacija će izgleda biti obrnuto, jer je u prvom dijelu 
osvojeno 20 bodova, a u proljetnom za sada tek jedan. Vremena 
za popravak ima jer predstoji još dvanaest utakmica i cilj, ostati u 
istom rangu natjecanja moguće je ostvariti. 


Obrazlažući izvještaj o radu 
Sportske zajednice Općine Ra- 
doboj za 2015. godinu njen 
predsjednik Josip Topolovec zah- 
valio se Općini na razumijevanju 
i naporima koje ulaže na planu 
organiziranja sportskih aktivno- 
sti s ciljem okupljanja što većeg 
broja mladih. U 2015. godini 


Sportska zajednica raspolagala 
je s ukupno 304.000 kuna, od 
čega je iz općinskog proračuna 
stiglo 294.000 a ostalo su razne 
pomoći i donacije. Radoboj je 
danas poznat po organizaciji 
brojnih sportskih manifestacija 
od biciklističkih i atletskih utr- 


Međi budućom nogometašima ima i djevojčica koje također marljivo treniraju 


Protiv Poleta u Radoboju se očekivala prva proljetna pobjeda, 


ali ispalo je loše. Gosti su slavili sa 4:1. 


Školska sportska dvorana premala je za brojne grupe mladih nogometaša, koji 
ovdje teniraju, dok je na otvorenom loše vrijeme 


gometa i rekreacijskih sadržaja. 
Aktivnosti se uglavnom održa- 
vaju preko športskih udruga od 
kojih najviše članova okuplja 
Nogometni klub, a raznovrsnim 
aktivnostima ističe se ŠKUG 
Josip Poljak. Tako u okviru NK 
Radoboja trenira i sudjeluje u 
natjecanjima na razini Krapins- 
ko-zagorske županije i šire regi- 
je, više od stotinjak registriranih 
članova razvrstanih u čak sedam 
kategorija po dobnim skupina- 
ma. Pored toga Općina Radoboj 
se izdvaja i po broju igrališta 


Zahtjev za dodjelu sredstava do 


U skladu sa novim zakonskim 
propisima Sportska  zajed- 
nica Općine Radoboj obja- 
vila je poziv za financiranje 
programa, projekata i mani- 
festacija od interesa za opće 
dobro u području sporta 
Općine Radoboj. Proračunom 
Općone Radoboj za 2016. 
godinu predviđeno je za fi- 


nanciranje sportskih aktivno- 
sti ukupno 235.000 kuna, a 
udruge koje su registrirane u 
oblasti sporta trebaju podni- 
jeti zahtjev za dodjelu sred- 
stava najkasnije do 8. travnja 
2016. godine. Na temelju do- 
stavljenih programa aktivnosti 
odrediti će se visina sredstava 
za pojedinu udrugu i sklopiti 


ugovori o financiranju. Na- 
jmanji iznos koji se može dod- 
jeliti pojedinoj udruzi iznosi 
1000, a najviši 227.000 kuna. 
Prijave se podnose isključi- 
vo na propisanim obrascima 
koji se zajedno s uputama 
za prijavljivanje mogu dobiti 
u Općini ili putem mrežnih 
stranica — Općine — Radoboj: 


za djecu, što također iziskuje 
znatna sredstva. U raspravi su 
zatraženi detaljniji podaci o 
trošenju sredstava po pojedin- 
im udrugama, a to će se kako je 
rečeno vidjeti kada na dnevni red 
Općinskog vijeća dođu izvještaji 
o radu pojedinih sportskih udru- 
ga. Na kraju rasprave općinski 
načelnik Anđelko Topolovec zah- 
valio je Sportskoj zajednici za 
uloženom trudu, jer su u mno- 
gome pridonijeli popularizaciji 
sporta i prezentaciji Općine u 
široj regiji. 


8. travnja 


www.radoboj.hr. 

Na natječaj se mogu prijaviti 
sve udruge sa sjedištem na 
području općine Radoboj kao 
i one koje provode aktivnosti 
od interesa za Općinu, čiji su 
ciljevi i djelatnosti usmjereni 
na zadovoljavanje javnih po- 
treba stanovnika Općine Ra- 
doboj u području sporta. 


NAJTEŽI ALI NAJSLAVNIJI DANI RADOBOJSKIH RUDARA (II. NASTAVAK) 
Životna priča starog rudara Alojza Sirovca 


Nastavljamo objavljivati članak iz mjesečnika «Hrvatsko zagorje» objavljen 1971. godine o štrajku rudara u ugljenokopu «Mirna» Radoboj 


Organizacija i početak štrajka 


Sve nepravde i povrede naših 
radnih prava tjerali su nas da se 
udružimo i da zajednički po- 
kažemo zube poslodavcu, pri- 
moravši ga na popuštanje izra- 
bljivačke kapitalističke krutosti 
pod prijetnjom obustave rada 
- štrajka. Istina je da se i ranije, 
već 1923. godine pokušalo štra- 
jkom izvojevati radnička prava, 
ali uzalud, bez ikakvog uspjeha. 
Smišljali smo zato kako bi i na 
koji način započeti štrajk, i na- 
jvažnije - u tom štrajku uspjeti. 

Većina nas starih i iskusnih rudara 
osnovali smo potajno štrajkaški 
odbor u kojem su osim mene bili: 
Ljudva Broz, Mijo Švaljek, Stanko 
Kiseljak, Mijo Slukan, Josip Bor- 
ovečki, Mirko Slukan, Alojz Hor- 
vat i još neki stariji rudari. Birali 
smo u štrajkaški odbor ozbiljne i 
trezvene ljude, tipičnog zagorsk- 
og mentaliteta, uzdržljive naravi, 
uporne i tihe ljude, ali ljude koji 
su, ako treba, postali orlovi, kada 
se radilo o borbi za radnička 
prava, ljude koje se nije moglo 
zaplašiti žandarima, kundacima 
ili podmititi ili kolebljivce. Štra- 
jkaški odbor zacrtao je zaista po- 
tresni oblik štrajka pod zemljom, 
bez obzira na vrijeme trajanja 
štrajka. Imajući u vidu i veliku 
moralnu odgovornost za svoje 
drugove, ako bi se njima nešto 
desilo sa zdravljem ili životom za 
vrijeme duljeg štrajka pod zem- 
ljom. Ohrabrenje za štrajk dali 
su nam i naši drugovi rudari iz 
rudnika Novi Golubovec, koji su 
također vršili pripreme za štra- 
jk. Zbog opreznosti nismo birali 
vođu štrajka, već se sve radilo i 
rukovodilo kolektivno u štrajkaš- 
kom odboru, kako pojedinac ne 
bi slučajno zbog štrajka dospio 
u nemilost kod poslodavca zbog 
tzv. buntovnosti radnika. Pred 
sam početak štrajka moral rudara 
bio je na visini, što je dalo nade da 
će štrajk makar uz velike napore, 
uspjeti. Bili smo organizirani u 
Hrvatskom radničkom savezu, 
čiji je delegat bio kod nas Alojz 
Pečnik, koji konačno snosi i ve- 
liki dio odgovornosti za donekle 
ovu neuspjelu akciju, o čemu će 


biti govora malo kasnije u ovom 
napisu. URS-ovi ujedinjeni sind- 
ikati nisu tada mnogo djelovali 
na području našeg kraja iz tada 
općih i poznatih političkih pre- 
viranja rješavanja tzv. Hrvatskog 
pitanja u bivšoj staroj kraljevini 
Jugoslaviji. Štrajk smo započeli 
3. prosinca 1938. godine. Ja sam 
radio u II. smjeni, koja nije jed- 
nostavno izašla iz jame, a ušla 
je u jame rudnika i III. smjena, 
tako da je od oko 250 zaposlenih 
rudara većina ostala štrajkajući u 
dubokim i dalekim jamama tog 
podzemnog rudnika. Jedino je 
prva smjena ostala van rudnika. 


Nju nije u jame pustila postavl- 
jena žandarmerijska straža pred 
rudnikom. Poslodavce je štrajk 
jako iznenadio i naravno, nastala 
je velika uzbuna. Odmah su pre- 
ko sreskog načelništva u Krapini 
pozvani žandari iz Mihovljana i 
Krapine, okupiravši tako sve pri- 
laze k rudničkoj jami, kako oni 
rudari, koji suu momentu štrajka 
bili van jame, ne bi pokušali ući 
u jamu i pridružili se štrajkašima. 
Prvih par dana dozvolili su nam 
da nam žene i djeca donose jelo, 
no to su brzo zabranili tako da 
smo tri dana ostali bez hrane, 
gladujući u vlažnim, tamnim i 


dubokim rudarskim jamama. No 
zatim su ipak dozvolili donošen- 
je hrane uz maltretiranje naših 
žena i djece, te su pravljene 
premetačine po korpama i ceker- 
ima u kojima su nam naši najbliži 
donosili hranu. Kada nas nisu 
mogli demoralizirati glađu, onda 
su poduzimane još drastičnije 
mjere. Pokušavali su nas ugušiti 
u jamama. Mi smo se u jami bo- 
rili s nizom teškoća, nedostajalo 
nam je karbida, bili smo neko 
vrijeme i bez ono malo rudar- 
skog svijetla, no zahvaljujući 
moralnoj podršci i materijalnoj 
pomoći naši drugova rudara iz 
Novog Golubovca, potajno nam 
je po ženama dostavljen u malim 
količinama karbid, kojeg su žene 
potajno i oprezno prikrivale pod 
hranom, kako ga žandari ne bi 
pri pretrazi pronašli. Pitku vodu 
smo si sami nekako na primitivan 
način instalirali u jamama dubok- 
og rudnika. Spavali smo na das- 
kama obučeni u ona naša jadna 
pohabana rudarska odijela u ko- 
jima smo dnevno gacali po vodi 
i blatu. 

Stalno smo vodili brigu o kondi- 
ciji i izdržljivosti štrajkaša, jer 
da se nešto nekome desilo sa 
zdravljem, = štrajkaški = odbor 
snosio bi moralnu i materijalnu 
odgovornost. One rudare koji 
su se nakon više dana štrajka 
osjećali bolesnim, utovarili smo 
jednostavno u rudnički mali vag- 
onet i brzim tempom iz dubine 
jame izgurali iz rudnika van gdje 
je bolesnik morao izaći iz vago- 
neta, ali ga nakon toga žandari 
više nisu ponovno puštali u rud- 
ničku jamu. Što je štrajk dulje 
trajao, to su poslodavci bili više 
arogantni i smišljali su nove 
razne metode odmazde. Prišli 
su najdrastičnijim mjerama, 21. 
i 22. prosinca zatrpali su nam 
sve postojeće otvore zračnica, a 
pred ulazom u rudnik zapaljena 
je vatra u koju su ubacivali stare 
uljem natopljene krpe, usmjera- 
vajući dim u rovove u namjeri da 
nas dimom prisile da bježimo i 
izađemo iz jame. No ni to im nije 
pomoglo. 


U slijedećem nastavku: IZDAO NAS JE DELEGAT HRS-a 


